alexandrainst/scandi-wiki huggingface dataset:
Anís

Anís (fræðiheiti Pimpinella anisum) er blómplanta af sveipjurtaætt sem upprunnin er í austurhluta Miðjarðarhafsstranda og Suðaustur-. Bragð anís minnir á lakkrís, fennikku og tarragon. 

Sveipjurtaætt
Krydd
Bökunarplata

Bökunarplata eru flöt málmplata sem notuð er í ofni til að baka flata hluti eins og smákökur. Slíkar plötur eru oftast úr áli eða stáli. Stundum eru plöturnar húðaðar til að matur festist síður við þær. Stundum er bakað beint á plötu sem er smurð með smjörlíki eða annarri feiti en oft er bökunarplata klædd með smjörpappír, vaxpappír eða álpappír.

Eldhúsbúnaður
Smákaka

Smákaka er lítil, flöt ofnbökuð kaka sem oftast inniheldur hveiti, egg og sykur. Einnig er oft bætt við bragðefnum, súkkulaði, smjöri, hnetusmjöri eða þurrkuðum ávöxtum. Algeng bragðefni eru möndlur og hnetur, vanillusykur, kókos, kanill, hafragrjón, kakó og sýróp.

Smákökur eru venjulega bakaðar þangað til þær eru stökkar eða nógu lengi til að vera mjúkar en sumar tegundir eru þó ekki bakaðar. Smákökur eru þéttari í sér en kökur bakaðar í formi sem kemur af því að í smákökum er lítið vatn en oft feiti eða egg. Smákökur eru sennilega upprunnar á 8. öld í Persíu eftir að sykur varð algengur þar.

Tengt efni 
 Bollakaka
 Kex

Kökur

bg:Бисквита
eo:Biskvito
es:Galleta
Kanill

Kanill er krydd sem er fengið af innri berki trjáa af ættkvíslinni Cinnamomum. 

Þær helstu eru:

 Cinnamomum cassia (Kassía, algengust í alþjóðlegum viðskiftum)
 C. burmannii (Korintje, Padang cassia, eða Indónesískur kanill)
 C. loureiroi (Saigon kanill, Víetnömsk kassía, eða Víetnamskur kanill)
 C. verum (Sri Lanka kanill, Ceylon kanill eða Ekta kanill. Eldra fræðiheiti er Cinnamomum zeylanicum)
 C. citriodorum (Malabar kanill)
 C. tamala (Tejpat)

Kassía er oft með mikið koumarín sem getur valdið lifrarskemmdum.

Ræktun 
Kanill er framleiddur með því að rækta plöntuna í tvö ár áður hún er höggvin niður. Á næsta ári myndast um tylft sprota.

Ytri börkur greinarinnar er skrapaður af og greinin síðan slegin með hamri til að losa um innri börkinn. Innri börkurinn er tekinn í löngum ræmum. Eingöngu þynnsti hluti hans er notaður og lagður í bleyti. Á meðan börkurinn er enn blautur er hann skorinn niður í 5-10 sentímetra langar ræmur og unninn.

Þegar búið er að vinna börkinn er hann látinn þorna í fjórar til sex klukkustundur í vel loftræstu og nokkuð heitu umhverfi.

Ceylon kanill kemur upprunalega frá Sri Lanka og Suður-Indlandi. Um 80-90% af heimsframleiðslu hans kemur frá Sri Lanka. Tréð er einnig ræktað til markaðsölu í Indlandi, Bangladess, Jövu, Súmötru, Vestur Indíum, Brasilíu, Víetnam, Madagaskar, Sansibar og Egyptalandi.

Tengill
 Vilmundur Hansen, Kanill og þefskyn Guðs, Bændablaðið 2020

Tilvísanir 

Krydd
Plöntur
hu:Fahéjfa
Anggun

Angunn Cipta Sasmi (f. 1974) er frönsk söngkona.

Tengt efni 
 Söngvakeppni evrópskra sjónvarpsstöðva 2012

Franskir tónlistarmenn
Þátttakendur í söngvakeppni evrópskra sjónvarpsstöðva
Criminal Minds (2. þáttaröð)

Önnur þáttaröðin af Criminal Minds var frumsýnd 20. september 2006 og sýndir voru 23 þættir.

Leikaraskipti 
Leikkonan Lola Glaudini yfirgaf þáttinn eftir sex þætti og var skipt út fyrir Paget Brewster. Kirsten Vangsness var gerð að aðalleikara.

Aðalleikarar 
 Mandy Patinkin sem Jason Gideon
 Thomas Gibson sem Aaron Hotchner
 Lola Glaudini sem Elle Greenaway (Þættir 1-6)
 Shemar Moore sem Derek Morgan
 Paget Brewster sem Emily Prentiss (9-23)
 Matthew Gray Gubler sem Dr. Spencer Reid
 A.J. Cook sem Jennifer JJ Jareau 
 Kirsten Vangsness sem Penelope Garcia

Þættir

Heimild 
 
 
 Önnur þáttaröð af Criminal Minds á Criminal Minds wikiasíðunni

Bandarískir sjónvarpsþættir
Criminal Minds (3. þáttaröð)

Þriðja þáttaröðin af Criminal Minds var frumsýnd 27. september 2007 og sýndir voru 20 þættir. Upprunalega átti að sýna 25 þætti en vegna verkfalls handritshöfunda þá voru aðeins þrettán þættir sýndir fyrir verkfallið og sjö þættir bættust við eftir það.

Leikaraskipti 
Mandy Patinkin vildi yfirgefa þáttinn, þar sem honum líkaði ekki ofbeldið í honum. Var honum skipt út fyrir Joe Mantegna  sem kom fyrst fram í þætti sex.

Aðalleikarar 
 Mandy Patinkin sem Jason Gideon (Þættir 1-2)
 Thomas Gibson sem Aaron Hotchner
 Joe Mantegna sem David Rossi (Þættir 6-20)
 Shemar Moore sem Derek Morgan
 Paget Brewster sem Emily Prentiss 
 Matthew Gray Gubler sem Dr. Spencer Reid
 A.J. Cook sem Jennifer JJ Jareau 
 Kirsten Vangsness sem Penelope Garcia

Aukaleikarar 
 Jayne Atkinson sem Erin Strauss

Þættir

Tilvísanir

Heimild 
 
 
 Þriðja þáttaröð Criminal Minds á CBS sjónvarpstöðinni 
 Þriðja þáttaröð Criminal Minds á Criminal Minds wikiasíðunni

Bandarískir sjónvarpsþættir
Set (guð)

Set (fornegypska: St Set, Stẖ Setek, Swtḫ Sútek; forngríska: Σήθ Seþ) var eyðimerkurguð og stormguð í fornegypskum trúarbrögðum. Hann varð síðar einnig guð myrkurs og óreiðu. Hann er sýndur sem maður með höfuð óþekktrar skepnu, með langt trýni og köntuð eyru sem er kölluð setdýrið og ýmsir telja að kunni að hafa verið til. Set leikur lykilhlutverk í goðsögninni um Ósíris og Ísisi sem hinn illi bróðir sem ásælist hásæti Ósíriss. Vísað er til þessarar goðsagnar í fjölda rita allt frá tímum Gamla ríkisins. Sonur Ósíriss, Hórus, er þannig erkióvinur Sets. Báðir guðir voru dýrkaðir í Efra Egyptalandi og því hefur verið stungið upp á því að goðsögnin endurspegli átök milli tveggja hópa um yfirráð yfir landinu. 

Í einni goðsögu um Ra tekur Set þátt í að sigrast á snáknum Apep en í öðrum heimildum hefur Set runnið saman við Apep og tekið yfir hlutverk hans sem guð hins illa.

Tenglar

Fornegypskir guðir
Silfursmiður

Silfursmiður er handverksmaður sem býr hluti til úr silfri eða gulli. Svipuð verkfæri og handverk er notað í silfursmíði og gullsmíði og voru gildi oftast þau sömu.

Íslensk silfursmíði 
Silfursmiðir smíðuðu stokkabelti með loftverki en loftverk er þannig að silfurþynnur voru skornar eða klipptar út og síðan beygðar í blóm og greinar. Sumar ræmur í loftverki voru drifnar en drifsmíð er forn aðferð sem fólst í að skraut var teiknað á málm og síðan slegið í frá bakhlið og upphleypt mynstur svo fínunnið á framhlið og aðrar skreytingar slegnar eða grafnar í silfrið. Loftverk var svo fest í umgerð (kveikt). Loftverk tíðkaðist á 15. og 16. öld. Stokkabelti eru kölluð sprotabelti ef þau eru með sprota sem hangir niður úr keðjunni. 

Samkvæmt fornum kirkjulegum ákvæðum áttu helg ker í kirkjum að vera gerð út eðalmálmi og hafa varðveist nokkrir kaleikar frá miðöldum.
Silfurmunir voru líka steyptir í mótum og voru steyptir beltisstokkar, beltispör, hnappar, millur, eyru á staup og fleira. Silfurgripir voru steyptir í svonefndum flöskum en það voru tveir opnir kassar sem voru fylltir með fíngerðum bleyttum sandi. Steypumóti var þrýst í sandinn og kassarnir lagðir saman og svo losaðir sundur og þá var holrúm í sandinum í þeirri mynd sem átti að steypa eftir og var bráðnu silfri hellt í holrýmið. Síðan var afsteypan unnin í höndum, sorfnar af brúnor og ójöfnur og mynstur skýrt. Mót af stærri hlutum voru oft grafin í stein eða leir og var þá bráðnum málmi hellt beint í mót.

Algengt var á 19. öld að gera minningarskildi úr silfri þar sem grafnar voru í skreytingar og texti. Verkfærið sem grafið var með á skildina var nefnt alur eða grafalur og var líkt smágerðu útskurðarjárni. Í fyrstu tíðkaðist að nota settletur á silfurgripi en þá eru stafirnir lausir hver frá öðrum. Síðar voru leturgerðir með tengiskrift grafnar út.

Víravirki er forn smíðisaðferð sem var þekkt á miðlöldum. Eldri gerð íslensks víravirkis er kallað "gamla kornsetta víravirkið" og er það snúrulagt og unnið þannig að tveir grannir silfurþræðir eru snúnir saman og úr snúru mótaðir litlir hringir og svo litlar silfurkúlur (korn) kveiktar á samskeytum hringja. Yngra víravirkið er þannig að mjög þunnur flatur vír var felldur í grindur úr sverari vír sem mótaði útlínur mynstursins. Smíði íslenskt víravirkis var mest um og eftir 1860 með vakningu sem þá var kringum íslenska þjóðbúninga en Sigurður málari teiknaði mynstur á samfellur og treyjur og búningaskart eins og belti og spangir.

Heimild 
 Silfur Íslands (ítarefni með sýningu Þjóðminjasafns 2014) 

Handverk
Hórus

Hórus (fornegypska: Ḥr Her; koptíska: ϩⲱⲣ Hôr; forngríska: Ὥρος Hóros) er himinguð og einn af elstu og mikilvægustu guðunum í trúarbrögðum Forn-Egypta. Hann var dýrkaður að minnsta komsti frá því fyrir konungsættirnar og fram á tíma yfirráða Rómaveldis. Hann er venjulega sýndur sem fálki eða maður með fálkahöfuð og kórónu sameinaðs Egyptalands. Upphaflega virðist hafa verið litið á faraó sem holdgervingu Hórusar á jörðu meðan hann lifði, en sem holdgervingu Ósíriss eftir að hann dó, en frá fimmtu konungsættinni var tekið að líta á faraó sem holdgervingu Ra fremur en Hórusar.

Sem himinguð flýgur Hórus yfir jörðina og augu hans eru sólin annars vegar og tunglið hins vegar. Skýringu á því af hverju sólin skín skærar en tunglið er að finna í goðsögunni um átök Hórusar og Sets þar sem Set rífur annað augað úr Hórusi en Hórus geldir Set (sem líka skýrir af hverju eyðimörkin, einkenni Sets, er ófrjó). Auga Hórusar, stílfærð mynd af mannsauga, er algengt fornegypskt verndartákn.

Tenglar

Fornegypskir guðir
Gildi (samtök)

Gildi er samtök handverksmanna á ákveðnu sviði. Upprunalega voru gildi skipulögð eins og leynifélag. Tilvera þeirra byggðist oft á starfsleyfi eða einokunarleyfi sem var sérstaklega veitt af yfirvaldi (konungi) þar sem félagar höfðu leyfi til að starfa og versla og eiga verkfæri og hráefni til iðnaðar. Háskólar í Bologna, París og Oxford eru upprunnir úr gildum um 1200.

Handverk
Haþor

Haþor (fornegypska: Ḥwt Ḥr Hút Her „höfuðból Hórusar“) var fornegypsk móðurgyðja. Hún var gyðja ástar, fegurðar, tónlistar og frjósemi. Hún er sýnd sem kona með horn á höfði sem bera uppi sólskífu sem slanga hringar sig um, eða sem kýr með sams konar höfuðbúnað og auga Hórusar. Síðar varð hún líka gyðja trjánna. Hún tengist kýrgyðjunni Bat og tók alveg yfir hlutverk hennar á tímum Miðríkisins.

Í einni gamalli goðsögu er Haþor dóttir Ra og ber auga hans, en í nýrri goðsögum er hún móðir Ra (sem sköpunargyðjan Mht wrt „flóðið mikla“) og ber hann milli horna sér. Hún var móðir apisnautanna sem voru heilög dýr, og tengist líka hinum heilögu hringlum og brjóstskildinum menat sem var borinn sem verndargripur.

Tenglar 

Fornegypskir guðir
Criminal Minds (4. þáttaröð)

Fjórða þáttaröðin af Criminal Minds var frumsýnd 24. september 2008 og sýndir voru 26 þættir.

Leikaraskipti 
Leikkonan Meta Golding kom fram sem gestaleikari sem fjölmiðlatengiliðurinn Jordan Todd, kom hún í staðinn fyrir persónu A.J. Cook á meðan hún fór í fæðingarorlof í þáttunum.

Aðalleikarar 
 Thomas Gibson sem Aaron Hotchner
 Joe Mantegna sem  David Rossi 
 Shemar Moore sem Derek Morgan
 Paget Brewster sem Emily Prentiss 
 Matthew Gray Gubler sem Dr. Spencer Reid
 A.J. Cook sem Jennifer JJ Jareau 
 Kirsten Vangsness sem Penelope Garcia

Aukaleikarar 
 Meta Golding sem Jordan Todd (Þættir 5-13)

Þættir

Tilvísanir

Heimild 
 
 
 Fjórða þáttaröð Criminal Minds á Criminal Minds wikiasíðunni
 Fjórða þáttaröð Criminal Minds á CBS sjónvarpsstöðinni 

Bandarískir sjónvarpsþættir
Fornegypsk trúarbrögð

Fornegypsk trúarbrögð eru flókin og marglaga fjölgyðistrú sem var mikilvægur þáttur í samfélagi Forn-Egypta. Egyptar til forna trúðu á fjöldann allan af guðum, gyðjum og öðrum goðmögnum sem tengdust náttúrunni með ýmsum hætti. Goðsögur um þessa guði tengjast gjarnan tilteknum náttúrufyrirbærum sem þeim er ætlað að skýra. 

Konungar Forn-Egypta, faraóarnir, voru af guðlegum uppruna og dýrkaðir sem guðir bæði í lifanda lífi og eftir dauða sinn. Opinber trúarbrögð landsins snerust mikið um dýrkun konungsins sem var milliliður milli heima manna og guða. Faraó færði guðunum fórnir til að viðhalda jafnvægi náttúrunnar. Opinberar trúarathafnir fóru fram í íburðarmiklum musterum. Stórfenglegar musterisbyggingar, pýramídarnir og heimildir um trúarathafnir sýna að gríðarmikið hefur verið lagt í framkvæmd opinberra trúarbragða svo að á tímabilum virðist líf almennings og yfirstéttarinnar vart hafa getað snúist um nokkuð annað. Utan við opinberu trúarbrögðin var síðan alþýðutrú þar sem almenningur átti sín samskipti við guðina. 

Hinir flóknu fornegypsku grafsiðir eru áberandi einkenni fornegypskra trúarbragða. Forn-Egyptar lögðu mikið upp úr því að varðveita fimm hluta sálarinnar svo hún kæmist til undirheima. Upphaflega voru lík grafin beint í sandinn og þornuðu þannig náttúrulega, en þegar tekið var upp á því að setja látna höfðingja í grafhýsi, fundu Forn-Egyptar upp aðferðir við að smyrja líkið og búa til múmíur. Hinn látni var síðan dýrkaður og fórnarathafnir haldnar við grafhýsið í nokkurn tíma eftir andlátið.

Saga 
Guðir Forn-Egypta eiga sér uppruna í dýraguðum sem voru verndarguðir héraða og bæja á forsögulegum tíma. Þegar elstu konungsættirnar náðu að skapa stórt miðstýrt ríki varð átrúnaður á suma þessa guði að ríkistrú með eigin stofnunum og prestum. Höfuðguðir, miðstöðvar átrúnaðar og völd presta breyttust eftir því hvernig stjórn landsins var háttað í þau þrjú árþúsund sem trúin var við lýði. 

Þegar öflugir nágrannar tóku að leggja Egyptaland eða hluta þess undir sig 1. árþúsundið f.Kr. veiktust opinberu trúarbrögðin þar sem þau snerust einkum um dýrkun konungsins. Ptólemajarnir sem ríktu yfir Egyptalandi eftir sigra Alexanders mikla og gerðu helleníska menningu að menningu yfirstéttarinnar, héldu hinum forna átrúnaði við og ýttu undir konungsdýrkunina. Á þeim tíma runnu ýmsir egypskir guðir saman við gríska guði. Þegar Rómverjar lögðu landið undir sig 30 f.Kr. breiddist átrúnaður á ákveðna guði eins og Ísisi út um heiminn. 

Koptíska kirkjan var stofnuð í Alexandríu af Markúsi guðspjallamanni árið 42 og kristni breiddist smám saman út þaðan um leið og hinum hefðbundnu trúarbrögðum hnignaði. Þegar kristni varð ríkistrú í Rómaveldi á 4. öld var síðustu leifum hinna fornu opinberu trúarbragða hent. Alþýðutrúin lifði þó áfram nokkurt skeið eftir það.
Tunnumál

Tunnumál er mælieining sem var notuð við viðskipti á vörum. Steinkolatunna er 176 pottar eða 8 skeffur á 22 pottar. Korntunna er 144 pottar eða 8 skeffur á 18 potta og eftir henni var mælt korn, aldin, salt, krít, kalk og fleira. Öltunna er 136 pottar. Eftir henni var mælt öl, mjöl, smjör, olía, lýsi, tólg, kjöt, fiskur, sápa og fleira. Brennivínstunna er 120 potta. Eftir henni var mælt brennivín og tjara. Síldartunna er 120 pottar. Tunna af smjöri og annarri feiti á að vega 224 a.
Vörur eins og salt, steinkol, börkur, korn, kúmen, kalk, síld, ávextir, smjör, kjöt og flesk og annað feitmeti voru fluttar og mældar í tunnum og voru mælieiningar:

lest - tunna - skeppa - fjórðungsker - áttungur - hálfáttungur - pottur - peli

Aðrar mælieiningar voru notaðar um fljótandi vöru í tunnum eins og  öl, brennivín, edik og olía  en þar voru mælieiningar

tunna - hálftunna - tunnufjórðungur - ansker - hálfanker - pottur - peli
|1 tunna er tvær hálftunnur
|1 hálftunna er 2 tunnufjórðungar (áma)
|1 tunnufjórðungur er 2 ánker.
|1 anker er 17 pottar
|1 pottur er 4 pelar.

Heimildir
 Handbók fyrir hvern mann, 1904, bls. 18
 Halldór Guðmundsson, Nákvæm lýsing á peningum, vigt, máli og fl. í Danaveldi og nokkrum öðrum ríkjum, 1850

Mælieiningar
Weil am Rhein

Weil am Rhein er borg í Baden-Württemberg, Þýskalandi. Þar búa 29.918 manns (2010).

Borgir í Þýskalandi
Baden-Württemberg
Þriggja landa brúin

Þriggja landa brúin (þýska: Dreiländerbrücke, franska: Passerelle des Trois Pays) er brú sem brúar Rín á landamærum Þýskalands og Frakklands. Brúin dregur nafn sitt af landamærum Þýskalands, Frakklands og Sviss sem eru í grennd við brúna.

Brýr í Þýskalandi
Brýr í Frakklandi
Criminal Minds (5. þáttaröð)

Fimmta þáttaröðin af Criminal Minds var frumsýnd 23. september 2009 og sýndir voru 23 þættir.

Söguþráðs skipti 
Í þættinum The Fight, sem sýndur var 7. apríl 2010, hefur Criminal Minds söguþráðasskipti við Criminal Minds: Suspect Behavior.

Leikstjórn 
Leikarinn Matthew Gray Gubler leikstýrði þættinum Mosley Lane.

Aðalleikarar 
 Thomas Gibson sem Aaron Hotchner
 Joe Mantegna sem  David Rossi 
 Shemar Moore sem Derek Morgan
 Paget Brewster sem Emily Prentiss 
 Matthew Gray Gubler sem Dr. Spencer Reid
 A.J. Cook sem Jennifer JJ Jareau 
 Kirsten Vangsness sem Penelope Garcia

Aukaleikarar 
 Jayne Atkinson sem Erin Strauss

Þættir

Tilvísanir

Heimild 
 
 
 Fimmta þáttaröð Criminal Minds á Criminal Minds wikiasíðunni
 Fimmta þáttaröð Criminal Minds á CBS sjónvarpsstöðinni 

Bandarískir sjónvarpsþættir
Le Petit Vingtième

Le Petit Vingtième var vikulegt fylgirit belgíska dagblaðsins Le Vingtième Siècle á árunum 1928 – 1940. Teiknimyndasögur Hergés um Tinna og Palla og Togga birtust fyrst í þessu riti. Það hætti útgáfu við innrás Þjóðverja í Belgíu. Blaðið var prentað í svart-hvítu. 

Í tengslum við dagblaðið var stofnuð bókaútgáfa, Les éditions du Petit Vingtième, sem gaf út fyrstu þrjár Tinnabækurnar og tvær bækur um Palla og Togga en hætti síðan starfsemi og seldi útgáfuréttinn til Casterman árið 1934.

Tinnaútgáfur
 Tinni í Sovétríkjunum birtist frá 10. janúar 1929 til 8. maí 1930
 Tinni í Kongó birtist frá 5. júní 1930 til 11. júlí 1931
 Tinni í Ameríku birtist frá 3. september 1931 til 20. október 1932
 Vindlar faraós birtist (sem Tinni í Austurlöndum) frá 8. desember 1932 til 2. ágúst 1934
 Blái lótusinn birtist frá 9. ágúst 1934 til 17. október 1935
 Skurðgoðið með skarð í eyra birtist frá 5. desember 1935 til 25. febrúar 1937
 Svaðilför í Surtsey birtist frá 15. apríl 1937 til 16. júní 1938
 Veldissproti Ottókars konungs birtist (sem Tinni í Syldavíu) frá 4. ágúst 1938 til 10. ágúst 1939
 Svarta gullið birtist frá 28. september 1939 til 8. maí 1940 (lauk ekki útgáfu)

Belgísk dagblöð
Ævintýri Tinna
Ákvæðisorð

Ákvæðisorð eru í málfræði orð sem standa með öðrum orðum og kveða nánar um einkenni þeirra eða segja nánar til um hvað er átt.

Orðflokkar
Personal Humour

Personal Humour er fyrsta plata hljómsveitarinnar Lada Sport, kom hún út í september árið 2004 og var gefin út af hljómsveitinni sjálfri. Platan var tekin upp meira og minna af trommara Lada Sport, Haraldi Leví Gunnarssyni sumarið 2004. Þar sem hljómsveitin var mjög iðin við spilamennsku sama ár seldust öll 200 eintökin sem framleidd voru af plötunni.

Lagalisti 

</div>

Íslenskar hljómplötur
Blái Lótusinn

Blái lótusinn er fimmta bókin í ritröðinni um Ævintýri Tinna. Hún kom fyrst út í íslenskri þýðingu hjá Fjölva-útgáfunni árið 1977.

Ævintýri Tinna

Bókaárið 1936
Flugrás 714 til Sydney

Flugrás 714 til Sidney (franska: Vol 714 pour Sydney) er 22. myndasagan í bókaflokknum Ævintýri Tinna eftir belgíska myndasöguhöfundinn Hergé. Hún kom fyrst út árið 1968. 

Ævintýri Tinna

Bókaárið 1976
Love Is Something I Believe In

Love Is Something I Believe In er þriðja plata hljómsveitarinnar Lada Sport, og var útgefin 16. júní árið 2010 hjá Record Records. Platan var tekin upp í Orgelsmiðjunni í mars 2010, upptökustjóri hennar var Aron Þór Arnarsson. Platan var masteruð af Styrmi Haukssyni og umslagið var hannað af Jóni Helga Hólmgeirssyni.

Lagalisti 

</div>

Íslenskar hljómplötur
Urbana

Urbana getur átt við eftirfarandi:

Bandaríkin 
 Urbana (Illinois)
 Urbana (Indiana)
 Urbana (Ohio)
 Urbana (New York-fylki)
 Urbana (Missouri)
 Urbana (Maryland)
 Urbana (Iowa)

Ítalía 
 Urbana (Venetó)

Tengt efni 
 Urbanna, borg í Virginíu
Urbana (Illinois)

Urbana er borg í Illinois í Bandaríkjunum. Þar búa 41.250 manns (2010).

Borgir í Illinois
Íslensku safnaverðlaunin

Íslensku safnaverðlaunin eru verðlaun sem Félag íslenskra safna og safnmanna og Íslandsdeild ICOM hafa veitt frá árinu 2000 (annað hvert ár frá 2006).

Handhafar
 2014 - Rekstrarfélag Sarps
 2012 - Byggðasafn Suður-Þingeyinga
 2010 - Nýlistasafnið
 2008 - Byggðasafn Vestfjarða
 2006 - Minjasafn Reykjavíkur
 2003 - Myndadeild Þjóðminjasafns Íslands
 2002 - Byggðasafn Árnesinga
 2001 - Safnfræðsludeild Listasafns Reykjavíkur
 2000 - Síldarminjasafn Íslands

Tenglar
 Safnaverðlaunin á vef ICOM

 
Íslensk menningarverðlaun
Urbana (Indiana)

Urbana er þorp í Indiana í Bandaríkjunum.

Borgir í Indiana
Urbanna

Urbanna er þorp í Virginíu í Bandaríkjunum. Þar búa um 500 manns (2010).

Bæir í Virginíu
Hrúturinn (stjörnumerki)

Hrúturinn er stjörnumerki.

Tenglar 
 Stjörnufræðivefurinn: Hrúturinn

Stjörnumerki
Nautið (stjörnumerki)

Nautið (Taurus) er eitt af stjörnumerkjum dýrahringsins. Nautið er stórt og áberandi stjörnumerki á vetrarhimninum milli Hrútsins í vestri og Tvíburanna í austri. Bjartasta stjarna merkisins er Aldebaran rauðleit að lit.

Tenglar 
 Stjörnufræðivefurinn: Nautið

Stjörnumerki
Urbana (Ohio)

Urbana er borg í Ohio í Bandaríkjunum. Þar búa 11.613 manns (2000).

Borgir í Ohio
Nada Surf

Nada Surf er bandarísk rokk-hljómsveit, sem leikur öðruvísi rokk. Hún er stofnuð árið 1992 í New York og samanstendur af Matthew Caws á gítar og söng, Ira Elliot á trommum og Daniel Lorca á bassa. Þekktust er hljómsveitin fyrir lag sitt Popular frá árinu 1996, sem og plötuna Let Go frá 2003.

Bandarískar hljómsveitir
Dinosaur Jr.

Dinosaur Jr. er bandarísk rokk-hljómsveit, sem leikur jaðarrokk, stofnuð í Amherst í Massachusetts árið 1984. Upprunarlega hét hljómsveitin Dinosaur, en þurfti að breyta nafni sínu til að koma í veg fyrir málshöfðun. Hljómsveitin hætti störfum árið 1997 en kom aftur saman árið 2005. Gítarleikarinn J Mascis, bassaleikarinn Lou Barlow, og trommarinn Murph voru og eru einu enn þann dag í dag einu þrír meðlimir hljómsveitarinnar.

Bandarískar hljómsveitir
The Flaming Lips

The Flaming Lips er bandarísk rokk-hljómsveit, sem leikur öðruvísi rokk, stofnuð í Oklahoma City, Oklahoma árið 1983. Hljómsveitin náði talsverðum vinsældum á tíunda áratug síðustu aldar og hefur haldið stöðugum vinsældum fyrir framsækið rokk sem og mikilfenglega sviðsframkomu. Grunnmeðlimir hljómsveitarinnar eru Wayne Coyne, Michael Ivins og Steve Drozd.

Breiðskífur 

 Hear It Is (1986)
 Oh My Gawd!!! (1987)
 Telepathic Surgery (1989)
 In a Priest Driven Ambulance (1990)
 Hit to Death in the Future Head (1992)
 Transmissions from the Satellite Heart (1993)
 Clouds Taste Metallic (1995)
 Zaireeka (1997)
 The Soft Bulletin (1999)
 Yoshimi Battles the Pink Robots (2002)
 At War with the Mystics (2006)
 Embryonic (2009)
 The Terror (2013)
 Oczy Mlody (2017)
 King's Mouth (2019)

Bandarískar hljómsveitir
Föðurlandsvinalögin

Föðurlandsvinalögin (e. PATRIOT Act) voru bandarísk hryðjuverkalög sem sett voru af George W. Bush Bandaríkjaforseta í kjölfar hryðjuverkanna 11. september 2001 og framlengd af Barack Obama.

Lögin rýmkuðu verulega heimildir lögreglu og stjórnvalda til eftirlits með fjarskiptum og auðvelduðu þeim aðgang að persónuupplýsingum fólks. Lögin drógu úr eftirliti dómstóla með aðgerðum lögreglu og rýmkuðu eftirlitsheimildir leyniþjónustu með því að gera þær undanþegnar hefðbundnum reglum um sakamálarannsóknir. Jafnframt fólu lögin í sér strangari reglur um útlendingaeftirlit og heimiluðu að útlendingi væri haldið í gæslu án ákæru í allt að viku ef ástæða væri talin til þess að telja hann ógn við þjóðaröryggi.

Bandaríkjaþing framlengdi lögin ekki aftur árið 2020 og þau eru því runnin úr gildi.

Tilvísanir 

Hryðjuverkalög
Föðurlandsvinalögin
Stríðið gegn hryðjuverkum
X (breiðskífa)

X er tíunda breiðskífa með ástralska söngkona Kylie Minogue. Hún er fyrsta breiðskífa hennar síðan Ultimate Kylie (2004) og Body Language (2003). Breiðskífa var á undan honum smáskífur „2 Hearts“ og var gefin út um allan heim í nóvember 2007. Platan var gefin út í Bandaríkjunum í apríl 2008, á eftir smáskífur „All I See“. Endanleg smáskífur af breiðskífa var „The One“ sem kom út í Ástralíu í júlí 2008.

Breiðskífa náð fyrsta sæti í Ástralíu með sölu á 70.000 eintökum. Hins vegar platan náði aðeins 38. sæti á Nýja-Sjálandi. Það náði fram sæti í Bretlandi og var staðfest platínu með sölu á 462.000 eintökum. Í Bandaríkjunum plötunni náð 139. sæti á Billboard 200 við sölu á 38.000 eintökum í aðaleinkunn. Platan var einnig árangur á meginlandi Evrópu, og náð topp lista í Sviss, Austurríki, Tékklandi, Frakklandi, Þýskalandi, Ungverjalandi, Írlandi, Belgíu, Hollandi, Spáni og Svíþjóð.

Lagalisti

Tenglar 
 Opinber vefsíða Kylie Minogue

Hljómplötur Kylie Minogue
Ástralskar hljómplötur
Hljómplötur gefnar út árið 2007
Umhverfissiðfræði

Umhverfissiðfræði er undirgrein hagnýttrar siðfræði um viðhorf manna til náttúrunnar og gildi hennar.

Siðfræði
Umhverfisfræði